CELEX: 32006D0200
Language: fi
Date: 2006-02-22 00:00:00
Title: 2006/200/EY: Komission päätös, tehty  22 päivänä helmikuuta 2006 , sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Amerikan yhdysvaltojen osalta  (tiedoksiannettu numerolla K(2006) 496)   (ETA:n kannalta merkityksellinen teksti)

10.3.2006   
            
            
               FI
            
            
               Euroopan unionin virallinen lehti
            
            
               L 71/50
            
         
      KOMISSION PÄÄTÖS,
   tehty 22 päivänä helmikuuta 2006,
   sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta Amerikan yhdysvaltojen osalta
   (tiedoksiannettu numerolla K(2006) 496)
   (ETA:n kannalta merkityksellinen teksti)
   (2006/200/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1) ja erityisesti sen 2 artiklan 2 kohdan,
   sekä katsoo seuraavaa:
   
               (1)
            
            
               Sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, 22 päivänä huhtikuuta 1997 tehdyssä komission päätöksessä 97/296/EY (2) luetellaan maat ja alueet, joista kalastustuotteiden tuonti ihmisravinnoksi on sallittua. Kyseisen päätöksen liitteessä olevassa I osassa luetellaan maat ja alueet, joista on tehty erityinen päätös terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (3) perusteella, ja liitteessä olevassa II osassa luetellaan maat ja alueet, jotka vastaavat päätöksen 95/408/EY 2 artiklan 2 kohdan edellytyksiä.
            
         
               (2)
            
            
               Komission päätöksessä 2006/199/EY (4) asetetaan tuontia koskevat erityisedellytykset Amerikan yhdysvalloista peräisin oleville kalastustuotteille. Siksi tämä maa olisi sisällytettävä päätöksen 97/296/EY liitteessä olevan I osan luetteloon.
            
         
               (3)
            
            
               Asiaa koskevat luettelot olisi selkeyden vuoksi korvattava kokonaisuudessaan.
            
         
               (4)
            
            
               Päätös 97/296/EY olisi näin ollen muutettava vastaavasti.
            
         
               (5)
            
            
               Tätä päätöstä olisi alettava soveltaa samana päivänä kuin Amerikan yhdysvalloista peräisin olevien kalastustuotteiden tuontia koskevista erityisedellytyksistä tehtyä päätöstä 2006/199/EY.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 97/296/EY liite tämän päätöksen liitteellä.
   2 artikla
   Tätä päätöstä sovelletaan 24 päivästä huhtikuuta 2006.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 22 päivänä helmikuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 243, 11.10.1995, s. 17. Päätös sellaisena kuin se on viimeksi muutettuna Euroopan parlamentin ja neuvoston direktiivillä 2004/41/EY (EUVL L 157, 30.4.2004, s. 33. Oikaisu EUVL L 195, 2.6.2004, s. 12).
   
      (2)  EYVL L 122, 14.5.1997, s. 21. Päätös sellaisena kuin se on viimeksi muutettuna päätöksellä 2005/501/EY (EUVL L 183, 14.7.2005, s. 109).
   
      (3)  EYVL L 268, 24.9.1991, s. 15. Direktiivi sellaisena kuin se on viimeksi muutettuna direktiivillä 2004/41/EY.
   
      (4)  Katso tämän virallisen lehden sivu 17.
   
      LIITE
      
         
            ”LIITE
            Luettelo maista ja alueista, joista kaikkien kalastustuotteiden tuonti ihmisravinnoksi on sallittua
            I.   Maat ja alueet, joista on tehty neuvoston direktiivin 91/493/ETY mukainen erityinen päätös
            AE– Arabiemiirikunnat
            AG– Antigua ja Barbuda
            AL– Albania
            AN– Alankomaiden Antillit
            AR– Argentiina
            AU– Australia
            BD– Bangladesh
            BG– Bulgaria
            BR– Brasilia
            BS– Bahama
            BZ– Belize
            CA– Kanada
            CH– Sveitsi
            CI– Norsunluurannikko
            CL– Chile
            CN– Kiina
            CO– Kolumbia
            CR– Costa Rica
            CS– Serbia ja Montenegro (1)
            
            CU– Kuuba
            CV– Kap Verde
            DZ– Algeria
            EC– Ecuador
            EG– Egypti
            FK– Falklandinsaaret
            GA– Gabon
            GD– Grenada
            GH– Ghana
            GL– Grönlanti
            GM– Gambia
            GN– Guinea
            GT– Guatemala
            GY– Guyana
            HK– Hongkong
            HN– Honduras
            HR– Kroatia
            ID– Indonesia
            IN– Intia
            IR– Iran
            JM– Jamaika
            JP– Japani
            KE– Kenia
            KR– Etelä-Korea
            KZ– Kazakstan
            LK– Sri Lanka
            MA– Marokko
            MG– Madagaskar
            MR– Mauritania
            MU– Mauritius
            MV– Malediivit
            MX– Meksiko
            MY– Malesia
            MZ– Mosambik
            NA– Namibia
            NC– Uusi-Kaledonia
            NG– Nigeria
            NI– Nicaragua
            NZ– Uusi-Seelanti
            OM– Oman
            PA– Panama
            PE– Peru
            PG– Papua-Uusi-Guinea
            PH– Filippiinit
            PF– Ranskan Polynesia
            PM– Saint Pierre ja Miquelon
            PK– Pakistan
            RO– Romania
            RU– Venäjä
            SA– Saudi-Arabia
            SC– Seychellit
            SG– Singapore
            SN– Senegal
            SR– Surinam
            SV– El Salvador
            TH– Thaimaa
            TN– Tunisia
            TR– Turkki
            TW– Taiwan
            TZ– Tansania
            UG– Uganda
            US– Yhdysvallat
            UY– Uruguay
            VE– Venezuela
            VN– Vietnam
            YE– Jemen
            YT– Mayotte
            ZA– Etelä-Afrikka
            ZW– Zimbabwe
            II.   Maat ja alueet, jotka täyttävät neuvoston päätöksen 95/408/EY 2 artiklan 2 kohdan vaatimukset
            AM– Armenia (2)
            
            AO– Angola
            AZ– Azerbaidžan (3)
            
            BJ– Benin
            BY– Valko-Venäjä
            CG– Kongon tasavalta (4)
            
            CM– Kamerun
            ER– Eritrea
            FJ– Fidži
            IL– Israel
            MM– Myanmar
            SB– Salomonsaaret
            SH– Saint Helena
            TG– Togo
         
      
      
         (1)  Lukuun ottamatta Kosovoa, sellaisena kuin se määritellään 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa 1244.
      
         (2)  Ainoastaan suoraan ihmisravinnoksi tarkoitettujen elävien rapujen (Astacus leptodactylus) tuonti sallittu.
      
         (3)  Ainoastaan kaviaarin tuonti sallittu.
      
         (4)  Ainoastaan merellä pyydettyjen, jäädytettyjen ja lopulliseen pakkaukseen pakattujen kalastustuotteiden tuonti sallittu.”